stanford-oval/wikipedia huggingface dataset:
Tyttö nimeltä Varpu

| Tyttö nimeltä Varpu |
| --- | --- |
 Elokuvan juliste
Ohjaaja:  Selma Vilhunen
Käsikirjoittaja:  Selma Vilhunen
Tuottaja:   Kai Nordberg  Kaarle Aho 
Säveltäjä:   Jori Sjöroos  Paula Vesala 
Kuvaaja:  Tuomo Hutri
Leikkaaja:  Samu Heikkilä
Tuotantosuunnittelija:  Sattva-Hanna Toiviainen
Pukusuunnittelija:  Tiina Kaukanen
Lavastaja:  Sattva-Hanna Toiviainen
Pääosat:   Linnea Skog  Paula Vesala 
Valmistustiedot
Valmistusmaa:  Suomi
Tuotantoyhtiö:  Making Movies Final Cut for Real
Ensi-ilta:   2016-09-2323. syyskuuta 2016 (Suomi)  
Kesto:  100 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tyttö nimeltä Varpu on vuonna 2016 ensi-iltansa saanut suomalainen draamaelokuva, jonka on ohjannut Selma Vilhunen. Elokuva on Vilhusen ensimmäinen pitkä näytelmäelokuva ohjaajana.
Elokuva palkittiin lokakuussa 2016 Taodue Golden Camera -pääpalkinnolla Rooman elokuvafestivaaleilla. Linnea Skog palkittiin roolistaan parhaan naispääosan Jussi-palkinnolla, minkä lisäksi elokuva oli ehdolla yhdeksässä palkintokategoriassa.
Elokuva sai myös Pohjoismaiden neuvoston elokuvapalkinnon marraskuussa 2017. Palkinnon arvo on 350 000 Tanskan kruunua eli noin 47 000 euroa.
Juoni

Tyttö nimeltä Varpu kertoo 12-vuotiaasta Varpusta (Linnea Skog), joka on jo matkalla kohti aikuisuutta, ja äidistä (Paula Vesala), joka ei halua kasvaa isoksi. Varpu asuu kahdestaan äitinsä kanssa eikä ole koskaan tavannut isäänsä. Eräänä iltana Varpu saa tarpeekseen ratsastuskavereistaan ja äidistään. Hän varastaa auton ja ajaa ylös pohjoiseen etsimään isäänsä (Lauri Maijala), josta tietää ainoastaan nimen. Isä ei kuitenkaan ole aivan sellainen kuin hän olisi odottanut. Kohtaaminen isän kanssa laukaisee Varpun ja Sirun elämässä jotakin, mikä saa heidät molemmat ymmärtämään paikkansa suhteessa toisiinsa ja maailmaan.
Näyttelijät

| 0 | 1 | 2 |
| --- | --- | --- |
|  Linnea Skog  | … |  Varpu    |
|  Paula Vesala  | … |  Siru   |
|  Santtu Karvonen  | … |  Bo   |
|  Lauri Maijala  | … |  Isä   |
|  Antti Luusuaniemi  | … |  Ilmari Hukkanen   |
|  Niina Sillanpää  | … |  Emilia Hukkanen   |
|  Outi Mäenpää  | … |  ratsastuksenopettaja   |
|  Matti Onnismaa  | … |  Asko   |
|  Taisto Oksanen  | … |  Raimo Peltonen   |
Tuotanto

Elokuva kuvattiin Uudellamaalla ja Oulussa marras–joulukuussa 2015.
Aiheesta muualla

Tyttö nimeltä Varpu  Internet Movie Databasessa (englanniksi)
Tyttö nimeltä Varpu Elonet.
Sweet People

| Sweet People |
| --- | --- |
 Alyosha esittämässä kappaletta Eurovision laulukilpailun harjoituksissa
Kappaleen tiedot
Esittäjä(t):  Alyosha
Kesto:  3:00
Tyylilaji:  vaihtoehtorock, post-grunge
Säveltäjä(t):  Olena Kucher, Borys Kukoba, Vadim Lisitsa
Sanoittaja(t):  Olena Kucher
Euroviisutiedot
Vuosi:  2010
Maa:  Ukraina
Kieli:  englanti
Sijoitus:  10.
Pisteet:  108
Sijoitus semifinaalissa:  7.
Pisteet semifinaalissa:  77
Sanat:  sanoitus
Video:  videolinkki
Sweet People on ukrainalaisen Alyoshan kappale, jolla hän edusti maataan vuoden 2010 Eurovision laulukilpailussa. Alun perin Alyosha voitti 20. maaliskuuta pidetyn Ukrainan karsintakilpailun kappaleella To Be Free, mutta kappale hylättiin plagiointisyytteiden takia. Sweet People julkistettiin Ukrainan edustuskappaleeksi 24. maaliskuuta.
Kappale kilpaili Eurovision laulukilpailun toisessa semifinaalissa 27. toukokuuta ja pääsi finaaliin. 29. toukokuuta pidetyssä finaalissa kappale sijoittui kymmenenneksi.
Listasijoitukset

| Lista (2010) | Korkein sijoitus |
| --- | --- |
Sveitsi (Schweizer Hitparade): 73
Troy Donockley

| Troy Donockley |
| --- | --- |
 Troy Donockley vuonna 2014
Henkilötiedot
Syntynyt: 30. toukokuuta 1964 (ikä 60)
Ammatti:  muusikko
Muusikko
Aktiivisena:  1980–
Tyylilajit:  klassinen musiikki, rock, country, folk, sinfoninen metalli
Soittimet:  irlantilainen säkkipilli, tinapilli, kitara, koskettimet, bassokitara, harmoni, busuki, mandola
Yhtyeet:  Auri, Nightwish, Iona, Maddy Prior, The Bad Shepherds, Midge Ure, Dave Bainbridge, The Enid, Barbara Dickson, Kathryn Tickell, Mostly Autumn, Roy Harper, Mermaid Kiss, Magenta, Kompendium, Ayreon
Aiheesta muualla
Kotisivut
  [ Muokkaa Wikidatassa ] [ ohje ]  
Troy Donockley (s. 30. toukokuuta 1964) on englantilainen säveltäjä ja multi-instrumentalisti, joka tunnetaan parhaiten irlantilaisen säkkipillin (engl. uillean pipes) soittajana. Hän on soittanut useiden yhtyeiden keikkamuusikkona. 9. lokakuuta 2013 hänestä tuli Nightwishin jäsen samaan aikaan laulaja Floor Jansenin kanssa.
Troy Donockley soittaa säkkipilliä. Kuva vuodelta 1991.
Diskografia > Sessio-/keikkamuusikkona

The Enid – The Seed and the Sower (1987)
Iona – Iona (1988), The Book of Kells (1992), Beyond These Shores (1993)
Barbara Dickson – Parcel of Rogues (1994), Full Circle (2004)
Kathryn Tickell – Debatable Lands (1999)
Mostly Autumn – The Spirit of Autumn Past (1999), The Last Bright Light (2001), Passengers (2003), Storms Over Still Water (2005), Storms Over London Town (2006), Heart Full Of Sky (2007), Glass Shadows (2008), Go Well Diamond Heart (2010)
Roy Harper – Royal Festival Hall Live – June 10th 2001 (2001)
Mermaid Kiss – Etarlis (2007)
Magenta – Metamorphosis (2008)
Tuomas Holopainen – Music Inspired by the Life and Times of Scrooge (2014)
Diskografia > Yhtyeen jäsenenä

Iona - Journey Into The Morn (1996), Heaven's Bright Sun (1997), Woven Cord (1999), Open Sky (2000), The River Flows (2002), The Circling Hour (2006)
You Slosh - Glorious Racket (1989), Lift Me Up (1991)
The Bad Shepherds - Yan, Tyan, Tethera, Methera! (2009), By Hook or By Crook (2010)
Diskografia > Nightwishin kanssa

Dark Passion Play (2007) (vierailija)
Made in Hong Kong (And in Various Other Places) (2009) (vierailija)
Imaginaerum (2011) (vierailija)
Showtime, Storytime (2013) - Live DVD
Endless Forms Most Beautiful (2015)
Human. :II: Nature. (2020)
Yesterwynde (2024)
Diskografia > Maddy Priorin kanssa

Flesh and Blood (1997)
Ravenchild (1999)
Ballads and Candles (2000)
Arthur The King (2001)
Lionheart (2003)
Diskografia > Dave Bainbridgen kanssa

When Worlds Collide (2005)
From Silence (2005)
From Silence (DVD) (2005)
Diskografia > Soolona

The Unseen Stream (1998) (remasteroitu 2005)
The Pursuit of Illusion (2003)
The Madness of Crowds (2009)
Diskografia > Auri-yhtyeessä

Auri (2018)
II – Those We Don't Speak Of (2021)
Aiheesta muualla

Troy Donockley Encyclopaedia Metallumissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Troy Donockley
Käännös suomeksi
Söderby (Lemland)

Lemlandin saari on kuvassa numerolla 4.
Söderby on kylä ja ainoa taajama Lemlandin kunnassa Ahvenanmaalla. Se on myös kunnan hallinnollinen keskus. Kylän väkiluku vuonna 2020 oli 374. Laajemmalle alueelle kylän lähiympäristöön ulottuvan taajaman väkiluku vuonna 2019 oli 582.
Tom Clancy

| Tom Clancy |
| --- | --- |
 Tom Clancy vuonna 1989
Henkilötiedot
Syntynyt: 12. huhtikuuta 1947 Baltimoren piirikunta, Maryland, Yhdysvallat
Kuollut: 1. lokakuuta 2013 (66 vuotta) Baltimoren piirikunta, Maryland
Kansalaisuus:   Yhdysvallat
Ammatti:  kirjailija
Puoliso:  Wanda Thomas King (naim. 1969– ero. 1999) Alexandra Marie Llewellyn (naim. 1999-2013)
Lapset:  Michelle Bandy Christine Blocksidge Kathleen Clancy Thomas Clancy III
Uskonnollinen kanta:  kristitty
Kirjailija
Äidinkieli: englanti
Tuotannon kieli: englanti
Aikakausi:  1984–2013
Tyylilajit:  teknotrilleri, trilleri, tietokirjallisuus
Aiheet:  Sota
Esikoisteos:  The Hunt for Red October
Palkinnot
 Alfred Thayer Mahan Award 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Thomas Leo Clancy Jr. (12. huhtikuuta 1947 Baltimoren piirikunta, Maryland, Yhdysvallat – 1. lokakuuta 2013, Baltimoren piirikunta, Maryland) oli yhdysvaltalainen kirjailija, joka tunnetaan realistiseen kuvaukseen pyrkivistä, vakoiluun, sotilastekniikkaan ja kansainvälisiin suhteisiin painottuvista jännityskirjoista. Hänen on yleisesti katsottu aloittaneen niin sanotun ”teknotrillerikirjallisuuden”, jonka muita tunnettuja tekijöitä ovat esimerkiksi Larry Bond, Michael Crichton ja Ralph Peters. Clancyn teoksia on painettu yhteensä noin 80 miljoonaa kappaletta. Häneen viitataan lukuisten videopelien nimissä.
Elämäkerta > Lapsuus ja nuoruus

Thomas Leo Clancy Jr. syntyi 12. huhtikuuta 1947 Baltimoren piirikunnassa Marylandissa, Yhdysvalloissa. Clancy opiskeli Loyola Blakefield Jesuit Schoolin katolisessa koulussa. Alun perin hän opiskeli fysiikkaa, mutta omien sanojensa mukaan hän menetti kiinnostuksensa tieteisiin ja aloitti englannin kielen opiskelun. Hän valmistui collegesta vuonna 1969 ja ryhtyi vakuutusvirkailijaksi. Koska ammatti ei kuitenkaan osoittautunut erityisen tuottoisaksi, Clancy päätti hyödyntää englannin kielen opintojaan ja ryhtyi jännityskirjailijaksi.
Elämäkerta > Ura

Clancyn esikoisteos vuodelta 1984 oli jännityskirja Punaisen lokakuun metsästys, joka osoittautui maailmanlaajuisesti suureksi myyntimenestykseksi ja teki Clancysta kuuluisan. Clancy ystävystyi Harpoon-pelisarjan kehittäjän Larry Bondin kanssa, joka myös tarkisti faktoja Clancyn kirjoissa. Myrsky nousee -kirjaa varten Bond teki Harpoon-peliin skenaarion, jota he pelasivat alan asiantuntijoiden kanssa. Kirjan julkaisu vuonna 1986 sai hyvää palautetta.
Clancy jatkoi uraansa kirjailijana muilla myyntimenestyksiksi osoittautuneilla jännityskirjoilla, kuten Näkymätön vihollinen, Isku Kolumbiaan, Peloista pahin ja Kunniavelka. Koska Clancyn kirjoittamat teokset saavuttivat suuren suosion kylmän sodan loppuvaiheessa, hänen nimestään on tehty brändi, jonka turvin useat tuntemattomammat jännityskirjailijat ovat julkaisseet omia teoksiaan. Clancyn teoksista on myös tehty elokuvasovituksia (mm. Punaisen lokakuun metsästys, Isku Kolumbiaan) ja tietokonepelejä (mm. Red Storm Rising, Rainbow Six, Splinter Cell, Ghost Recon, Tom Clancy’s EndWar).
Useimmissa Clancyn kirjoittamissa teoksissa on päähenkilönä CIA-virkailija Jack Ryan, josta teoksessa Kunniavelka tulee Yhdysvaltain presidentti. Toinen huomattava päähenkilö on CIA:n kenttäagentti John Clark, joka kirjoissa ystävystyy Ryanin kanssa. Kirjoissa seurataan heidän toimintaansa kylmän sodan loppuvuosista ja Neuvostoliiton romahtamisesta terrorismin vastaiseen sotaan. Teokset sijoittuvat Clancyn luomaan fiktiiviseen maailmaan, jota päähenkilöiden toiminta on muokannut erilaiseen suuntaan kuin mihin todellinen kehitys on vienyt. Siihen kuuluvat muiden muassa kuvitteelliset suurvaltojen väliset sodat.
Clancy perusti Red Storm Entertainment -yhtiön vuonna 1996 Doug Littlejohnsin ja Steve Reidin kanssa.
Elämäkerta > Yksityiselämä

Tom Clancy oli naimisissa kahdesti. Vuonna 1969 hän meni naimisiin Wanda Thomasin kanssa ja sai avioliitosta tämän kanssa neljä lasta, mutta he päätyivät avioeroon vuonna 1998. Vuodesta 1999 lähtien Clancy oli naimisissa Alexandra Marie Llewellynin kanssa.
Clancy oli poliittiselta kannaltaan Yhdysvaltain republikaanisen puolueen kannattaja, ja hän tuki George W. Bushia presidenttinä. Silti hän vastusti Irakin sotaa yhdessä Yhdysvaltain merijalkaväen kenraalin Anthony Zinnin kanssa.
Teokset > Suomennetut teokset > Jack Ryan ja John Clark -kirjat

Punaisen lokakuun metsästys (WSOY 1985) (The Hunt for Red October, 1984)
Näkymätön vihollinen (WSOY 1988) (Patriot Games, 1987)
Kremlin kardinaali (WSOY 1989) (The Cardinal of the Kremlin, 1988)
Isku Kolumbiaan (WSOY 1990) (Clear and Present Danger, 1989)
Peloista pahin (WSOY 1991) (The Sum of All Fears, 1991)
Armoa tuntematta (WSOY 1994) (Without Remorse, 1993)
Kunniavelka (WSOY 1995) (Debt of Honor, 1994)
Leijona ja hyeenat 1–2 (WSOY 2001) (Executive Orders, 1996)
Iskuryhmä Rainbow (WSOY 1999) (Rainbow Six, 1998)
Karhu ja lohikäärme (WSOY 2004) (The Bear and the Dragon, 2000)
Tiikerin hampaat (WSOY 2007) Pääosassa Jack Ryan Jr. (Teeth of the tiger, 2004)
Elävänä tai kuolleena (WSOY 2011) Pääosassa Jack Ryan Jr. (Dead or Alive, 2010) Kirjoitettu Grant Blackwoodin kanssa.
Teokset > Suomennetut teokset > Operatiivinen keskus -kirjat

Operatiivinen keskus (WSOY 1996; Steve Pieczenikin kanssa) (Op-Center, 1995)
Kaaoksen päivät (WSOY 1997; Steve Pieczenikin kanssa) (Games of State, 1996)
Pelon tasapaino (WSOY 2000; Steve Pieczenikin kanssa) (Balance of Power, 1998)
Hajota ja hallitse (WSOY 2001; Tom Clancyn ja Steve Pieczenikin idean pohjalta kirjoittanut Jeff Rovin) (Divide and Conquer, 2000)
Tehtävä vuoristossa (WSOY, 2005; Tom Clancyn ja Steve Pieczenikin idean pohjalta kirjoittanut Jeff Rovin, 2001)
Teokset > Suomennetut teokset > Muut kirjat

Myrsky nousee (WSOY 1987) (Red Storm Rising, 1986, Larry Bondin kanssa)
Tom Clancyn valtapelit (WSOY 1998; Martin Greenbergin kanssa) (Tom Clancy's Power Plays, 1997)
Teokset > Suomentamattomat teokset > Jack Ryan ja John Clark -kirjat

Red Rabbit (Penguin Putnam Inc., 2002)
Locked On (2011)
Threat Vector (2012)
Teokset > Suomentamattomat teokset > Maxwell Moore -kirjat

Against All Enemies (2011)
Search and Destroy (2012, kirjan julkaisu peruttiin)
Videopelit

| 0 | 1 | 2 |
| --- | --- | --- |
|  Rainbow Six -sarja Tom Clancy's Rainbow Six (1998)  Tom Clancy's Rainbow Six: Eagle Watch (1999)  Tom Clancy's Rainbow Six: Rogue Spear (1999)  Tom Clancy's Rainbow Six: Urban Operations (2000)  Tom Clancy's Rainbow Six: Covert Operations Essentials (2000)  Tom Clancy's Rainbow Six: Take-Down – Missions in Korea (2001)  Tom Clancy's Rainbow Six: Black Thorn (2001)  Tom Clancy's Rainbow Six: Lone Wolf (2002)  Tom Clancy's Rainbow Six 3: Raven Shield (2003)  Tom Clancy's Rainbow Six 3: Black Arrow (2004)  Tom Clancy's Rainbow Six 3: Athena Sword (2004)  Tom Clancy's Rainbow Six 3: Iron Wrath (2005)  Tom Clancy's Rainbow Six: Lockdown (2005)  Tom Clancy's Rainbow Six: Critical Hour (2006)  Tom Clancy's Rainbow Six: Vegas (2006)  Tom Clancy's Rainbow Six: Vegas 2 (2008)  Tom Clancy's Rainbow Six: Shadow Vanguard (2011)  Tom Clancy's Rainbow Six: Patriots (2013)  Tom Clancy's Rainbow Six: Siege (2015)  Tom Clancy's Rainbow Six: Extraction (2022)  |  Ghost Recon -sarja Tom Clancy's Ghost Recon (2001)  Tom Clancy’s Ghost Recon: Desert Siege (2003)  Tom Clancy’s Ghost Recon: Island Thunder (2003)  Tom Clancy’s Ghost Recon: Jungle Storm (2004)  Tom Clancy’s Ghost Recon 2 (2004)  Tom Clancy’s Ghost Recon 2: Summit Strike (2005)  Tom Clancy’s Ghost Recon Advanced Warfighter (2006)  Tom Clancy’s Ghost Recon Advanced Warfighter 2 (2007)  Tom Clancy’s Ghost Recon Predator (2010)  Tom Clancy’s Ghost Recon (2010)  Tom Clancy’s Ghost Recon: Shadow Wars (2011)  Tom Clancy’s Ghost Recon: Future Soldier (2012)  Tom Clancy’s Ghost Recon: Phantoms (2014)  Tom Clancy’s Ghost Recon: Wildlands (2017)  Tom Clancy’s Ghost Recon Breakpoint (2019)  |  Splinter Cell -sarja Tom Clancy's Splinter Cell (2002)  Tom Clancy's Splinter Cell: Pandora Tomorrow (2004)  Tom Clancy's Splinter Cell: Chaos Theory (2005)  Tom Clancy's Splinter Cell: Essentials (2006)  Tom Clancy's Splinter Cell: Double Agent (2006)  Tom Clancy's Splinter Cell: Conviction (2010)  Tom Clancy's Splinter Cell: Blacklist (2013) Muut pelit Red Storm Rising (1988)  Tom Clancy's EndWar (2008)  Tom Clancy's EndWar 2 (TBA)  Tom Clancy's H.A.W.X (2009)  Tom Clancy's H.A.W.X 2 (2010)  Tom Clancy's The Division (2016)   Tom Clancy's The Division 2 (2019)  |
Elokuvat

| Vuosi | Nimi | Tekijä/Ohjaaja | Huomioita |
| --- | --- | --- | --- |
| 1990 | Punaisen lokakuun metsästys | John McTiernan |  |
| 1992 | Näkymätön vihollinen | Phillip Noyce |  |
| 1994 | Isku Kolumbiaan | Phillip Noyce |  |
| 1995 | Tom Clancy's Op Center | Lewis Teague | 114-minuuttinen poliittinen trilleri, joka on lyhennetty versio 170-minuuttisesta TV-minisarjasta. |
| 1999 | NetForce | Robert Lieberman | TV-elokuva |
| 2002 | Peloista pahin | Phil Alden Robinson |  |
| 2014 | Jack Ryan: Shadow Recruit | Kenneth Branagh | Perustuen Clancyn kehittämiin hahmoihin |
| 2021 | Tom Clancy: Armoa tuntematta | Stefano Sollima | Amazon Prime |
Aiheesta muualla

Tom Clancy Internet Movie Databasessa. (englanniksi)
classmates.com (englanniksi)
Tom Clancyn muistokirjoitus Helsingin Sanomisissa (Arkistoitu – Internet Archive)
Sähköautot – Nyt!

Sähköautot - Nyt! on Suomessa 2007 perustettu avoin yhteisö, jonka tarkoituksena on rakentaa sähköautoja muuttamalla polttomoottorin tilalle sähkömoottori ja tukea sähköajoneuvojen tuloa käyttöön. Yhteisö on rakentanut Toyota Corollasta sähkökäyttöisen eCorollan.
Yhteisö toimii suurelta osin netissä avoimen kehitystyön toimintamallilla. Autojen rakentaminen alkoi Hausjärven kunnan Hikiän kylässä. 2010 yhteisön toiminta keskittyi merkittävästi Tampereelle, jonne perustettiin Tampereen sähköajoneuvokeskus.
Yhteisöllä on myös useita sisaryhteisöjä, kuten:
Latausverkosto - Nyt!
Kotilataus - Nyt!
Aiheesta muualla

Sähköautot - Nyt! -sivusto
Synkrotroni

Ranskalaisen Soleil-synkrotronin kaavakuva. Kuvassa on esitetty myös synkrotronin ympärille rakennetut sädelinjat. Ne hyödyntävät synkrotronista tulevaa synkrotronisäteilyä, jota synkrotronissa kiertävät varatut hiukkaset lähettävät taivutusmagneetin (kuvassa punaiset osat) magneettikentässä. Tyypillisesti kuvan kaltaisen synkrotronin halkaisija on satoja metrejä.
Synkrotroni on hiukkaskiihdytin, jolla saadaan varatut hiukkaset, esimerkiksi elektronit, kiertämään synkronoidusti magneetti- ja sähkökenttien avulla ympyrärataa. Synkrotroni koostuu suorista osista. Hiukkasten rata ei siis todellisuudessa ole ympyrä, vaan hiukkaset muuttavat suuntaa vain niin kutsutuissa taivutusmagneeteissa. Synkrotroneja käytetään muun muassa hiukkasfysiikassa hiukkasten varastorenkaina ja materiaalitieteissä synkrotronisäteilylähteinä.
Synkrotronisäteilyllä on monia erityisominaisuuksia, jotka tekevät siitä erinomaisen työkalun monenlaiseen tutkimukseen ja tuotantoon. Näitä ominaisuuksia ovat:
erittäin suuri kirkkaus
säteily tapahtuu ajassa pulssitettuna
luonnollinen kollimaatio
polarisaatio
koherenssi
säädettävä aallonpituus
Synkrotronisäteilyä hyödynnetään tutkimuksessa monilla eri aloilla, kuten biotieteissä, fysiikassa, materiaalitieteissä, kemiassa, geotieteissä, ympäristöntutkimuksessa, farmasiassa, teollisissa sovelluksissa, lääketieteellisessä tutkimuksessa ja hoidoissa.
Tutkimusmenetelmiin kuuluvat muun muassa kuvantaminen, spektroskopia sekä sironta ja diffraktio.
Aiheesta muualla

Suomen synkrotronisäteilyn käyttäjien yhdistys (Finnish Synchrotron Radiation Users' Organization, FSRUO)[vanhentunut linkki]
Tulimuurahainen

| Tulimuurahainen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Vespoidea
Heimo::  Muurahaiset Formicidae
Alaheimo::  Myrmicinae
Suku::  Solenopsis
Laji::  invicta
Kaksiosainen nimi
 Solenopsis invicta  Buren, 1972 
Katso myös
   Tulimuurahainen Wikispeciesissä   Tulimuurahainen Commonsissa 
Infobox OKNimi-testi OK: 
Tulimuurahainen (Solenopsis invicta) on alun perin Etelä-Amerikassa esiintynyt Solenopsis-suvun muurahaislaji. Laji on kulkeutunut Etelä-Amerikasta Yhdysvaltoihin ja Yhdysvalloista vahingossa rahtilaivojen avulla Australiaan, Filippiineille, Taiwaniin ja Kiinan Guangdongin provinssiin. Tulimuurahaisista on tullut suuri ongelma niiden levinneisyysalueilla, se uhkaa joitakin eliöitä ja sen pistot aiheuttavat pahoja vammoja. Tulimuurahaista pidetäänkin yhtenä maailman sadasta haitallisimmasta vieraslajista. Tulimuurahaisten yhteiskunnat liittyvät yhteen ja valtaavat uusia alueita.
Ominaisuudet

Väriltään punatulimuurahainen on punaoranssi. Ne ovat erittäin aggressiivisia varsinkin puolustautuessaan. Laji on erittäin sitkeä tuholaismyrkkyjä vastaan, samoin kuin faaraomuurahainenkin. Tulimuurahaiset pistävät myös erittäin aggressiivisesti ja suihkuttavat happoa, joka pystyy lamaannuttamaan suunnilleen sen itsensä kokoisen vihollisen.
Esiintymisalue

Yhdysvaltojen eteläosan ruohomaa; kotoisin alun perin Etelä-Amerikasta.
Ravinto ja elintavat

Ravintona tulimuurahaisilla ovat pääasiassa muut hyönteiset, mutta syövät mettä, hedelmiä ja siemeniä. Yhdyskuntien kokojen arvellaan olevan suurimmillaan noin 220 000–240 000 yksilöä.
Historia

Tulimuurahaisia tuotiin Brasiliasta Yhdysvaltoihin pääasiassa laboratoriotutkimuksiin 1900–1950-lukujen aikana. Yhdysvaltain hallitus on vuodesta 1957 lähtien kuluttanut yli 200 miljoonaa dollaria muurahaisia torjuviin kemikaaleihin, mutta tuhoja aiheuttavia muurahaisia ei ole saatu hävitettyä. Siksipä toivotaankin, että loiskärpäset (Tachinidae) tappaisivat tulimuurahaisia tehokkaasti, vaikkakaan ne eivät tuhoa muurahaispopulaatiota kokonaan, on se keino kontrolloida sitä, mikäli se osoittautuu tarpeeksi tehokkaaksi.
Aiheesta muualla

ITIS: Solenopsis invicta (englanniksi)
Centre for Agriculture and Biosciences International (CABI): Solenopsis invicta (red imported fire ant) (englanniksi)
Pherobase: Semiochemicals of Solenopsis invicta, the Red imported fire ant (englanniksi)
Söderblom

Söderblom on muun muassa seuraavien henkilöiden sukunimi:
Elmer Söderblom (s. 2001), ruotsalainen jääkiekkoilija
Erik Söderblom (s. 1958), suomalainen teatteri- ja oopperaohjaaja
Jan Söderblom (s. 1970), suomalainen viulisti ja kapellimestari
Nathan Söderblom (s. 1866–1931), ruotsalainen teologi, uskontotieteilijä ja arkkipiispa, Nobelin rauhanpalkinnon saaja
Tor Arne, oik. Söderblom (s. 1934), suomalainen taidemaalari
Ulf Söderblom (1930–2016), suomalainen kapellimestari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Söder Airlines

| Söder Airlines |
| --- | --- |
 IATA: OY  –  ICAO: SDE 
Kutsukoodi:  Soder
Perustettu:  2003
Lakkautettu:  2005
Kotipaikka:  Tampere-Pirkkalan lentoasema
Söder Airlines oli suomalainen lentoyhtiö, joka piti kotipaikkaansa Tampere-Pirkkalan lentoasemalla. Se suunniteltiin alun perin Tampere–Oulu-reitin liikennöitsijäksi. Hiihtokaudella yhtiö lensi myös Kittilään ja Ivaloon. Liikenne aloitettiin 25. joulukuuta 2003 lennolla Helsingistä Zürichiin. Yhtiö käytti liikenteessä yhtä 50-paikkaista Saab 2000 -potkuriturbiinikonetta.
USS Macomb

| USS Macomb |
| --- | --- |


Aluksen vaiheet
Rakentaja:  Bath Iron Works, Bath, Maine
Kölinlasku:  3. syyskuuta 1940
Laskettu vesille:  23. syyskuuta 1941
Palveluskäyttöön:  26. tammikuuta 1942
Loppuvaihe:  Japanille 1954 JDS Hatakaze palautettu 1970 Taiwanille
Tekniset tiedot
Uppouma:  1 630 t
Pituus:  106,17 m
Leveys:  11 m
Syväys:  4,01 m
Koneteho:  50 000 shp
Nopeus:  35 solmua
Miehistöä:  276
Aseistus
Aseistus:  4 x DP 5"/38 -tykkiä 6 x .50" ilmatorjuntakonekivääriä 10 x 21" (533 mm) torpedoputkea 2 x syvyyspommikiskoa
USS Macomb (runkonumero DD-458) oli Yhdysvaltain  laivaston Gleaves-luokan hävittäjä toisessa maailmansodassa.
Valmistus

Alus tilattiin Bathista Mainesta Bath Iron Works Corporationilta, missä köli laskettiin 3. syyskuuta 1940. Se laskettiin vesille 23. syyskuuta 1941 kummeinaan kommodori William H. Macombin lapsenlapset rouva Ryland W. Greene ja rouva Edward H. Chew ja otettiin palvelukseen 26. tammikuuta 1942 ensimmäisenä päällikkönään W. K. Duvall.